Document ID: 31984R2275

*****
ΚΑΝΟΝΙΣΜΟΣ (ΕΟΚ) αριθ. 2275/84 ΤΟΥ ΣΥΜΒΟΥΛΙΟΥ
της 1ης Αυγούστου 1984
για την τροποποίηση του κανονισμού (ΕΟΚ) αριθ. 1100/80 περί επιβολής οριστικού δασμού αντιντάμπινγκ σε ορισμένες ακρυλικές ίνες καταγωγής Ηνωμένων Πολιτειών Αμερικής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,
την πρόταση που υπέβαλε η Επιτροπή μετά από διαβουλεύσεις στο πλαίσιο της Συμβουλευτικής Επιτροπής η οποία έχει συσταθεί από τον εν λόγω κανονισμό,
Εκτιμώντας τα ακόλουθα:
Α. Διαδικακσία
(1) Το Συμβούλιο, με τον κανονισμό (ΕΟΚ) αριθ. 1100/80 (2), επέβαλε οριστικό δασμό αντιντάμπιγκ στις εισαγωγές ορισμένων ακρυλικών ινών καταγωγής Ηνωμένων Πολιτειών Αμερικής.
(2) Ο δασμός που επεβλήθη ήταν 13,7 % για τις μη συνεχείς ακρυλικές ίνες που υπάγονται στη διάκριση ex 56.01 Α του Κοινού Δασμολογίου και αντιστοιχούν στον κώδικα ΝΙΜΕΧΕ 56.01-15, και 17,6 % για τις συνεχείς υφαντικές δέσμες από ακρυλικές ίνες που υπάγονται στη διάκριση ex 56.02 Α του Κοινού Δασμολογίου και αντιστοιχούν στον κώδικα ΝΙΜΕΧΕ 56.02-15.
(3) Τέσσερις εξαγωγείς απαλλάχθηκαν από την εφαρμογή του οριστικού δασμού, τρεις από αυτούς επειδή οι πωλήσεις τους των οικείων προϊόντων δεν πραγματοποιούντο σε τιμές ντάμπινγκ και ο τέταρτος επειδή ανέλαβε υποχρέωση, ως προς τις τιμές, η οποία έγινε αποδεκτή.
(4) Το Συμβούλιο, με τον κανονισμό (ΕΟΚ) αριθ. 485/83 (3), τροποποίησε τον παραπάνω κανονισμό όσον αφορά έναν πέμπτο αμερικανό εξαγωγέα που ανέλαβε υποχρέωση, ως προς τις τιμές, που έγινε αποδεκτή, και απαλλάχθηκε, κατά συνέπεια, από την εφαρμογή του δασμού.
(5) Η Επιτροπή έλαβε στη συνέχεια αίτηση από ιταλό εισαγωγέα να επανεξετάσει το δασμό, στο βαθμό που εφαρμόζεται σε ένα συγκεκριμένο είδος ακρυλικής ίνας που παράγει η Eastman Kodak Company, Kingsport, Tennessee, USA, και εξάγει η Leigh Fibers Inc., Boston, Massachusetts, USA.
(6) Εφόσον ο ιταλός εισαγωγέας έδωσε επαρκή αποδεικτικά στοιχεία για να δικαιολογήσει την επανεξέταση της διαδικασίας, η Επιτροπή δημοσίευσε ανακοίνωση στην Επίσημη Εφημερίδα των Ευρωπαϊκών Κοινοτήτων (4) για την επανεξέταση των οριστικών δασμών αντιντάμπινγκ στις εισαγωγές ορισμένων ακρυλικών ινών καταγωγής Ηνωμένων Πολιτειών Αμερικής και άρχισε έρευνα για το θέμα αυτό σε κοινοτικό επίπεδο.
(7) Η Επιτροπή ενημέρωσε επίσημα τους εξαγωγείς οι οποίοι ήταν γνωστο ότι ενδιεφέροντο καθώς και τους εκπροσώπους της χώρας εξαγωγής και τους καταγγέλλοντες.
(8) Η Επιτροπή έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτά και προφορικά τις απόψεις τους.
(9) Οι περισσότεροι από τους κοινοτικούς παραγωγούς, ορισμένοι εξαγωγείς και ορισμένοι εισαγωγείς και χρήστες γνωστοποίησαν γραπτά τις απόψεις τους.
(10) Η Επιτροπή συγκέντρωσε και επαλήθευσε όλες τις πληροφορίες που θεώρησε αναγκαίες για τον προσδιορισμό της περίπτωσης και πραγματοποίησε επιτόπιες έρευνες στις εγκαταστάσεις των παρακάτω εταιριών:
Κοινοτικοί παραγωγοί:
- Courtaulds Ltd, Bradford,
- Snia Fibre SpA, Milan,
- Vomvix SA, Athenes,
- Anicfibre SpA, Milan,
- Montefibre SpA, Milan·
Εξαγωγείς ΗΠΑ:
- American Cyanamid, Wayne, New Jersey,
- Leigh Fibers Inc. Boston, Massachussetts·
Χρήστες ΕΟΚ:
- Palazzini SpA, Milan,
- Tessile-Fiorentina SpA, Prato,
- Sifim SNC, Prato,
- Lanificio Fratelli Becagli, SAS, Prato.
(11) Ορισμένες από τις εταιρίες που είχαν απαλλαγεί από τους υπάρχοντες οριστικούς δασμούς αντιντάμπινγκ ανέφεραν γραπτά ότι μετά την επιβολή των οριστικών δασμών εξήγαγαν μικρές ποσότητες ειδικών ειδών ακρυλικών ινών που ήταν τελείως διαφορετικά από τα είδη στο οποία εφαρμόζονται οι οριστικοί δασμοί. Επαληθευμένα στοιχεία απέδειξαν ότι τα προϊόντα αυτά δεν ήταν ομοειδή. Δεν πραγματοποιήθηκε, κατά συνέπεια, σύγκριση και δεν θεωρήθηκε αναγκαία η διεξαγωγή συμπληρωματικής έρευνας όσον αφορά τις εταιρίες αυτές.
(12) Η Επιτροπή επέλεξε το ημερολογιακό έτος 1983 ως κατάλληλη περίοδο έρευνας.
Β. Κανονική αξία
(13) Για τη Leigh Fibers Inc. και την American Cyanamid, οι κανονικές αξίες καθορίστηκαν λαμβάνοντας υπόψη τις μέσες σταθμισμένες τιμές των πωλήσεων τους στην εσωτερική αγορά. Το κέρδος από τις τιμές αυτές καθορίστηκε και για τις δύο εταιρίες στην εσωτερική αγορά σε όλες τις περιπτώσεις που εξετάστηκαν.
Γ. Τιμές εξαγωγής
(14) Οι τιμές εξαγωγής καθορίστηκαν με βάση τις τιμές που πληρώθηκαν ή πρέπει να πληρωθούν πραγματικά για τα προϊόντα που εξήχθησαν προς την Κοινότητα κατά τη διάρκεια της περιόδου έρευνας.
Δ. Σύγκριση
(15) Κατά τη σύγκριση της κανονικής αξίας με τις τιμές εξαγωγής, η Επιτροπή έλαβε υπόψη, όπου έκρινε κατάλληλο, τις διαφορές που επιδρούν στη δυνατότητα σύγκρισης των τιμών, όπως οι διαφορές στο κόστος μεταφοράς, στους όρους πληρωμής, κλπ. Όλες οι συγκρίσεις έγιναν σε τιμές «εκ του εργοστασίου».
(16) Η παραπάνω εξέταση των γεγονότων δεν απέδειξε την ύπαρξη πρακτικής ντάμπινγκ στην περίπτωση της Leigh Fibers Inc. και η American Cyanamid τήρησε την υποχρέωσή της για τις τιμές.
(17) Για τους εξαγωγείς που δεν εμφανίστηκαν κατά τη διάρκεια της επανεξέτασης και οι οποίοι, κατά συνέπεια, δεν υπέβαλαν νέα αποδεικτικά στοιχεία, η Επιτροπή δεν είχε αποδεικτικά στοιχεία για το ότι τα περιθώρια ντάμπινγκ ήταν κατώτερα από τα περιθώρια ντάμπινγκ που καθορίστηκαν κατά την αρχική έρευνα. Επιπλέον, η Επιτροπή έκρινε ότι το να θεωρήσει ότι τα περιθώρια ντάμπινγκ ήταν κατώτερα από αυτά που είχαν καθοριστεί αρχικά θα αποτελούσε πριμοδότηση προς τους εξαγωγείς αυτούς, παρά την έλλειψη πνεύματος συνεργασίας εκ μέρους τους.
Ε. Ζημία
(18) Όσον αφορά τη ζημία, η Επιτροπή δεν είχε νέα αποδεικτικά στοιχεία για να αλλάξει τη γνώμη της ότι η συνεχιζόμενη εφαρμογή του υπάρχοντος δασμού ήταν αναγκαία για να εξαλειφθεί η ζημία και για να εμποδιστεί η επανεμφάνισή της.
(19) Υπό τις συνθήκες αυτές, δεν απαιτείται τροποποίηση των οριστικών δασμών.
ΣΤ. Αναλήψεις υποχρεώσεων
(20) Η Leigh Fibers Inc., αφού ενημερώθηκε για τα πορίσματα της έρευνας, πρότεινε ανάληψη υποχρέωσης. Η Επιτροπή, αφού έλαβε υπόψη ότι η Leigh Fibers Inc. εξάγει τροποποιημένες ακρυλικές ίνες που παράγει η Eastman Kodak Company, που έχει σταματήσει την παραγωγή τους, και ότι υπάρχει μόνο περιορισμένη ποσότητα για πώληση, και αφού ζήτησε τη γνώμη των κρατών μελών, πιστεύει ότι η ανάληψη της υποχρέωσης αυτής πρέπει να γίνει αποδεκτή και ότι οι εξαγωγές της εταιρίας αυτής πρέπει να απαλλαγούν πλέον από τους δασμούς.
(21) Η Επιτροπή επανεξέτασε, επίσης, την ανάληψη υποχρέωσης της American Cyanamid που έγινε αποδεκτή με τον κανονισμό (ΕΟΚ) αριθ. 485/83. Η Επιτροπή δεν βρήκε αποδεικτικά στοιχεία για το ότι θα ήταν δικαιολογημένη η τροποποίηση αυτής της ανάληψης υποχρέωσης, όπως ζήτησε η American Cyanamid. Η American Cyanamid , κατά συνέπεια, συμφώνησε να διατηρήσει την παρούσα ανάληψη υποχρέωσης και πρέπει να εξακολουθήσει να απαλλάσσεται από την εφαρμογή των δασμών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 1100/80 αντικαθίσταται από το ακόλουθο κείμενο:
«Άρθρο 3
Ο οριστικός δασμός αντιντάμπινγκ που καθορίζεται στο άρθρο 1 δεν εφαρμόζεται στις ακρυλικές ίνες που παράγουν και εξάγουν οι:
- Badische Corporation, Williamsburg, Virginia, USA, - E.I. Dupont de Nemours and Company, Wilmington, Delaware, USA,
- Eastman Chemicals Division of Eastman Kodak Company, Kingsport, Tennessee, USA, (Ο εξαγωγέας είναι η Eastman Chemical International AG, Zug, Suisse),
- Monsanto, Interanational Sales Company, Missouri, USA,
- American Cyanamid Company, Wayne, New Jersey, USA,
- Leigh Fibers Inc., Boston, Massachusetts, USA.»
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 1984.

Labels: 1
4
18